**ΤΟ ΑΠΑΡΕΜΦΑΤΟ**

**ΓΡΑΜΜΑΤΙΚΗ**

Το απαρέμφατο λέγεται έτσι, γιατί η κατάληξή του **δε δηλώνει συγκεκριμένο πρόσωπο του λόγου**. Είναι άκλιτος ρηματικός τύπος που, όταν είναι έναρθρο, ισοδυναμεί με αφηρημένο ουσιαστικό (βλ. παρακάτω στη Σύνταξη).

* **Καταλήξεις απαρεμφάτων βαρύτονων ρημάτων στην ενεργητική φωνή**

|  |  |  |  |  |
| --- | --- | --- | --- | --- |
|  | **ενεστώτας** | **μέλλοντας** | **αόριστος** | **παρακείμενος** |
| **φωνηεντόληκτα** | ***-ειν****τοξεύειν* | ***-σειν****τοξεύσειν* | ***-σαι****τοξεῦσαι* | ***-κέναι****τετοξευκέναι* |
| **ουρανικόληκτα** | ***-ειν****πράττειν* | ***-ξειν****πράξειν* | ***-ξαι****πρᾶξαι* | ***-χέναι****πεπραχέναι* |
| **χειλικόληκτα** | ***-ειν****γράφειν* | ***-ψειν****γράψειν* | ***-ψαι****γράψαι* | ***-φέναι****γεγραφέναι* |
| **οδοντικόληκτα** | ***-ειν****πείθειν* | ***-σειν****πείσειν* | ***-σαι****πεῖσαι* | ***-κέναι****πεπεικέναι* |

 **ΠΑΡΑΤΗΡΗΣΕΙΣ**

1. Το απαρέμφατο του **αορίστου δεν παίρνει αύξηση**(όπως και οι εγκλίσεις του ίδιου χρόνου πλην της οριστικής).
2. Το απαρέμφατο του **παρακειμένου**διατηρεί τον **αναδιπλασιασμό**, π.χ. *βε-βουλευκέναι*,*τε-θαυμακέναι*, *ἐ-σκευακέναι*.
3. Το απαρέμφατο ενεστώτα του ρ. *εἰμὶ*είναι: ***εἶναι***.

**ΣΥΝΤΑΞΗ**

Η ονοματική φύση του απαρεμφάτου φαίνεται από το ότι μπορεί να έχει άρθρο (ουδετέρου γένους, ενικού αριθμού) σε όλες τις πτώσεις, π.χ. *τὸ πράττειν, τοῦ πράττειν*. Λέγεται τότε **έναρθρο απαρέμφατο** και παρουσιάζει τις συντακτικές χρήσεις ενός ουσιαστικού (δέχεται άρνηση *μή*), π.χ. *Τὸ λακωνίζειν ἐστὶ φιλοσοφεῖν*(το έναρθρο απαρέμφατο *τὸ λακωνίζειν* είναι υποκείμενο του ρήματος *ἐστί*).

Το **άναρθρο απαρέμφατο** (ειδικό και τελικό) είναι πιο συχνό και έχει πολλές συντακτικές χρήσεις, οι κυριότερες από τις οποίες είναι: **αντικείμενο** σε προσωπικά ρήματα και **υποκείμενο** σε απρόσωπα ρήματα ή απρόσωπες εκφράσεις.

|  |  |
| --- | --- |
|  | **Είδη του άναρθρου απαρεμφάτου** |
| **Ειδικό:*** μεταφράζεται με τις λέξεις «ότι», «πως»,
* εξαρτάται από ρήματα που σημαίνουν «λέω», «νομίζω», «γνωρίζω», «αντιλαμβάνομαι» κ.ά.,
* δέχεται άρνηση *οὐ*:*π.χ.Ἐκείνους****λύειν****φημὶ τὴν εἰρήνην*.
 | **Τελικό:*** μεταφράζεται με τη λέξη «να»,
* εξαρτάται από ρήματα που σημαίνουν «θέλω», «μπορώ», «προτρέπω», «απαγορεύω» κ.ά.,
* δέχεται άρνηση *μή*:π.χ.*Τὰς συνθήκας****λύειν****ἐπιχειροῦσιν*.
 |
| **Βασικές συντακτικές χρήσεις** |
|           **Αντικείμενο** σε **προσωπικά ρήματα**, δηλ. ρήματα που κλίνονται σε όλα τα πρόσωπα και έχουν ως υποκείμενο κάποιο πρόσωπο, ζώο ή πράγμα.*π.χ Ἔφησε****δώσειν****ἐγγυητὴν ἕνα τῶν φίλων.***Υποκείμενο** σε **απρόσωπα ρήματα**, δηλ. ρήματα που απαντούν μόνο στο γ΄ εν. πρόσωπο και δεν έχουν ως υποκείμενο κάποιο πρόσωπο, ζώο ή πράγμα. Είναι παρόμοια με τα ν.ε. «πρέπει», «λέγεται», «ενδέχεται» κ.ά.· συνηθέστερα στην α.ε. είναι τα *δεῖ, χρή* (= πρέπει), *προσήκει* (= αρμόζει). Την ίδια συντακτική θέση παίρνει το απαρέμφατο και με **απρόσωπες εκφράσεις**, δηλ. φράσεις που αποτελούνται από ένα επίθετο ή ένα επίρρημα και το γ΄ ενικό πρόσωπο των ρημάτων*εἰμὶ* και *ἔχω*, π.χ.*δίκαιόν ἐστι* (= είναι δίκαιο / είναι σωστό), *καλόν ἐστι* (= είναι όμορφο / είναι καλό), *καλῶς ἔχει* (= *καλόν ἐστι*):*π.χ. Προσήκει ὑμῖν τοὺς προγόνους****μιμεῖσθαι***.*Δίκαιόν ἐστιν ὑπὲρ μεγάλων ἐγκλημάτων δεινὰς****ποιεῖσθαι****τὰς τιμωρίας*. |

**Η ΜΕΤΟΧΗ**

**ΓΡΑΜΜΑΤΙΚΗ**

Η μετοχή είναι ρηματικό επίθετο που παρουσιάζει **τρία γένη** και αντίστοιχα **τρεις καταλήξεις** (τριγενές και τρικατάληκτο).

* **Καταλήξεις μετοχών βαρύτονων ρημάτων στην ενεργητική φωνή**

|  |  |  |  |  |
| --- | --- | --- | --- | --- |
|  | **ενεστώτας** | **μέλλοντας** | **αόριστος** | **παρακείμενος** |
| **φωνηεντόληκτα** | ***-ων, -ουσα, -ον****ὁ τοξεύ-ωνἡ τοξεύ-ουσατὸ τοξεῦ-ον* | ***-σων, -σουσα, -σον****ὁ τοξεύ-σωνἡ τοξεύ-σουσατὸ τοξεῦ-σον* | ***-σας, -σασα, -σαν****ὁ τοξεύ-σαςἡ τοξεύ-σασατὸ τοξεῦ-σαν* | ***-κώς, -κυῖα, -κός****ὁ τετοξευ-κώςἡ τετοξευ-κυῖατὸ τετοξευ-κός* |
| **ουρανικόληκτα** | ***-ων, -ουσα, -ον****ὁ πράττωνἡ πράττουσατὸ πρᾶττον* | ***-ξων, -ξουσα, -ξον****ὁ πράξωνἡ πράξουσατὸ πρᾶξον* | ***-ξας, -ξασα, -ξαν****ὁ πράξαςἡ πράξασατὸ πρᾶξαν* | ***-χώς, -χυῖα, -χός****ὁ πεπραχώςἡ πεπραχυῖατὸ πεπραχός* |
| **χειλικόληκτα** | ***-ων, -ουσα, -ον****ὁ γράφωνἡ γράφουσατὸ γράφον* | ***-ψων, -ψουσα, -ψον****ὁ γράψωνἡ γράψουσατὸ γράψον* | ***-ψας, -ψασα, -ψαν****ὁ γράψαςἡ γράψασατὸ γράψαν* | ***-φώς, -φυῖα, -φός****ὁ γεγραφώςἡ γεγραφυῖατὸ γεγραφός* |
| **οδοντικόληκτα** | ***-ων, -ουσα, -ον****ὁ πείθωνἡ πείθουσατὸ πεῖθον* | ***-σων, -σουσα, -σον****ὁ πείσωνἡ πείσουσατὸ πεῖσον* | ***-σας, -σασα, -σαν****ὁ πείσαςἡ πείσασατὸ πεῖσαν* | ***-κώς, -κυῖα, -κός****ὁ πεπεικώςἡ πεπεικυῖατὸ πεπεικός* |

**ΠΑΡΑΤΗΡΗΣΕΙΣ**

1. Η μετοχή του αορίστου **δεν παίρνει αύξηση**.
2. Η μετοχή του **παρακειμένου** διατηρεί τον **αναδιπλασιασμό**, π.χ. *ὁ ἐσκευακώς, ἡ ἐσκευακυῖα, τὸ ἐσκευακός*.
3. Η μετοχή ενεστώτα του ρ. *εἰμὶ*είναι: ***ὤν, οὖσα, ὄν***.
4. Το **αρσενικό**και **ουδέτερο** γένος των μετοχών όλων των χρόνων της ενεργητικής φωνής κλίνονται σύμφωνα με τη**γ΄ κλίση**, ενώ το **θηλυκό** σύμφωνα με τα θηλυκά σε ***-α*** της **α΄ κλίσης**. Επιπλέον, το θηλυκό στη γενική του πληθυντικού τονίζεται πάντοτε στη λήγουσα, π.χ. *τῶν λυουσῶν, τῶν λυσουσῶν, τῶν λυσασῶν, τῶν λελυκυιῶν*.

**ΣΥΝΤΑΚΤΙΚΟ**

Οι μετοχές, ανάλογα με τη συντακτική τους λειτουργία, διακρίνονται σε τρεις κατηγορίες: **επιθετικές**,**κατηγορηματικές**, **επιρρηματικές**.

|  |  |  |  |  |  |
| --- | --- | --- | --- | --- | --- |
|

|  |
| --- |
| **Επιθετική** |
| * Μεταφράζεται ως αναφορική πρόταση με τις λέξεις **«που»**,**«ο οποίος»**. Συνήθως είναι έναρθρη.
* Συντακτικά καταλαμβάνει θέσεις ουσιαστικών και επιθέτων. *Ὁ φεύγων πόνους φεύγει τιμάς* (= αυτός που αποφεύγει τους κόπους αποφεύγει και τις τιμές).
 |

 |  |  |  |
|  |  |
|

|  |
| --- |
| **Επιρρηματική** |
| Λειτουργεί ως **επίρρημα**. Μπορεί να είναι:* **τροπική** [μτφρ. με ν.ε. μετοχή (-ντας), «με το να»]*Ἦλθεν ἔχων* (= έχοντας) *ὀλίγας ναῦς*.
* **χρονική** (μτφρ. «όταν», «αφού», «ενώ»)*Οὗτος τοσαῦτα εἰπὼν* (= αφού είπε) *ἀπῆλθεν*.
* **αιτιολογική** (μτφρ. «επειδή», «αφού», «εφόσον»)*Κινδυνεύσαντες* (= επειδή κινδύνευσαν) *ἡττηθῆναι ἀπεχώρησαν*.
* **τελική** (μτφρ. «για να», δηλώνει σκοπό και βρίσκεται σε χρόνο μέλλοντα)*Τοῦτο λέξων* (= για να πω) *ἔρχομαι*.
* **υποθετική** (μτφρ. «αν»)*Ταῦτα ποιοῦντες* (= αν κάνετε) *τὰ δίκαια ψηφιεῖσθε*.
* **εναντιωματική** (μτφρ. «αν και», «μολονότι»)*Ὀλίγοι ὄντες* (= αν και ήταν) *ἐνίκησαν*.
 |

|  |
| --- |
| **Κατηγορηματική** |
| * Μεταφράζεται με τις λέξεις **«να»**, **«ότι»**και (σπανιότερα, όταν εξαρτάται από ρήμα ψυχικού πάθους) **«που»**.

·         Εξαρτάται συνήθως από ρ. συνδετικά, γνωστικά, αισθητικά, έναρξης, λήξης, ψυχικού πάθους.*π.χ.Ἐμοὶ χαρίζου ἀποκρινόμενος* (= Κάνε μου τη χάρη να μου απαντήσεις). |

 |  |
|  |  |  |